Seychellenes sentralbank

Seychellenes sentralbank (Central Bank of Seychelles) er sentralbanken på Seychellene. Hovedkontoret ligger i hovedstaden Victoria. 

Oppgaver og målsettinger
Målsettingene til sentralbanken ble sist revidert i 2009.Seychellenes sentralbank – History of the Bank , besøkt 15. mai 2011. Sentralbankens hovedmål er å bidra til bærekraftig økonomisk vekst gjennom en fornuftig økonomisk politikk og en sunn finansnæring.Seychellenes sentralbank – The Mission , besøkt 15. mai 2011. 

De tre viktigste målene er:Seychellenes sentralbank – Our Objectives , besøkt 15. mai 2011.
 Prisstabilitet
 Å være rådgiver for regjeringen
 Opprettholde en sunn finansnæring

Historie
I 1974 ble «the Currency Commission of the Seychelles» dannet. Denne bestod av kun to personer. Denne valutakommisjonen hadde sin bakgrunn i landets valutalov av 1974. 

Økonomisk vekst og økt turisme gjennom 1970-tallet økte landets inntekter i fremmed valuta. Dette gjorde at bankvesenet utviklet seg veldig i denne perioden. IMF studerte landets økonomiske situasjon i 1976, og anbefalingen var å etablere en sentral pengepolitisk myndighet som skulle regulere pengemengden, overvåke banknæringen og sørge for gode finansielle forhold, slik at utviklingen skulle skje ordnet og balansert. 1. januar 1978 ble derfor «Seychelles Monetary Authority» (SMA) etablert, og valutakommisjonen nedlagt. 

SMA fungerte på mange måter som en sentralbank, og utviklet seg stadig. SMA ble 1. januar 1983 omgjort til Seychellenes sentralbank.

Inntil 1982 ble kontoene til Seychellenes regjering administrert av Barclays Bank, men 29. desember dette året ble ansvaret overført til sentralbanken, som en del av sentralbankloven.   

Sentralbankloven av 2004 («Central Bank of Seychelles Act 2004») sikrer banken uavhengighet overfor Seychellenes regjering.

Sentralbanksjef
Sentralbanksjef er pr januar 2025 Caroline Abel, hun overtok etter Pierre Laporte i mars 2012.Seychellenes sentralbank - Governance of The Central Bank, besøkt 24. januar 2025.Seychellenes sentralbank - The Institution , besøkt 21. juni 2016.Bloomberg News – Seychelles Names Pierre Laporte as New Finance Minister, besøkt 22. januar 2014. Laporte hadde hatt denne stillingen siden 2008, men ble utpekt som finansminister i 2012.

Se også
Liste over verdens sentralbanker

Referanser

Eksterne lenker


Kategori:Seychellenes økonomi
Kategori:Sentralbanker
Kategori:Etableringer i 1983